EkBass/fiwiki-20250220-pages-articles huggingface dataset:
Kiira (etunimi)

Kiira on suomalainen naisen etunimi. Kiira on samaa alkuperää kuin kansainvälisemmät nimet Kira ja Kyra, joita myös käytetään Suomessa. Nimen eri muodoista Kiraa käytetään etenkin venäjänkielisissä, Kyraa englanninkielisissä maissa. Kaikki kolme muotoa ovat feminiiniversioita persialaisesta miehen etunimestä Kûrush. Kûrush saattaa merkitä "kauaskatseista", tai nimi voi olla johdos "aurinkoa" merkitsevästä persian sanasta khur. Nimen kreikkalainen versio Kyros (Κυρος) puolestaan saattaa liittyä kreikan "valtiasta" merkitsevään sanaan kyrios (κυριος). Vuoden 2019 loppuun mennessä Suomessa on rekisteröity noin 1 530 Kiira-nimen ja noin 40 Kyra-nimen saanutta naista. Kira-nimi puolestaan on annettu 1 170 naiselle ja alle 15 miehelle. Vuodesta 2015 lähtien Kiiran nimipäivä on 12. elokuuta. Vuonna 2025 lisätään samalle päivälle suomenkieliseenkin kalenteriin muoto Kira, joka ennestäänkin on esiintynyt Suomen ruotsinkielisessä kalenterissa. == Tunnettuja Kiiroja, Kiroja ja Kyroja== * Kira Bulten (s. 1973), alankomaalainen uimari * Kyra Condie (s. 1996), yhdysvaltalainen kiipeilijä * Kira Gluschkoff (s. 1973), suomalainen valokuvaaja * Kira Grünberg (s. 1993), itävaltalainen seiväshyppääjä * Kira Hilli (s. 1999), suomalainen balettitanssija ja malli * Kira Horn (s. 1995), saksalainen maahockeypelaaja * Kira Ivanova (1963–2001), venäläinen taitoluistelija * Kira Jarmyš (s. 1989), venäläinen kirjailija ja oppositiotoimija * Kira Jääskeläinen (s. 1979), suomalais-puolalainen dokumenttiohjaaja * Kiira Kautto (s. 2005), suomalainen pesäpalloilija * Kira Kener (s. 1974), yhdysvaltalainen pornonäyttelijä * Kiira Korpi (s. 1988), suomalainen taitoluistelija * Kira Kruuti (s. 1998), suomalainen pikajuoksija * Kyra Kyrklund (s. 1951), suomalainen kouluratsastaja * Kira Kytölä (s. 1993), suomalainen kolmiloikkaaja * Kira Miró (s. 1980), espanjalainen näyttelijä * Kira Muratova (1934–2018), ukrainalainen elokuvaohjaaja, käsikirjoittaja ja näyttelijä * Kira Marie Peter-Hansen (s. 1998), tanskalainen poliitikko ja europarlamentaarikko * Kyra Pharao (s. 1971), saksalainen laulaja * Kira Poutanen (s. 1974), Ranskassa asuva suomalainen kirjailija ja näyttelijä * Kira Rudyk (s. 1985), ukrainalainen poliitikko * Kyra Sedgwick (s. 1965), yhdysvaltalainen näyttelijä * Kiira Väänänen (s. 1999), suomalainen moukarinheittäjä * Kira Weidle (s. 1996), saksalainen alppihiihtäjä * Kiira Yrjänen (s. 2002), suomalainen jääkiekkoilija ==Kuvitteellisia Kiiroja, Kiroja ja Kyroja== * Kira, hahmo Mortal Kombat -tappelupelisarjassa * Kira, Olivia Newton-Johnin esittämä roolihahmo elokuvassa Xanadu * Light Yagami, kutsumanimeltään Kira, hahmo japanilaisessa manga-, anime- ja elokuvasarjassa Death Note * Kyra, Rhona Mitran roolihahmo elokuvassa Beowulf (1999) * Kyra Collins, Mischa Bartonin roolihahmo elokuvassa Kuudes aisti (1999) * Kiira Lahtinen, helikopterilentäjä tv- sarjassa Salatut elämät * Kira Nerys, Nana Visitorin esittämä majuri televisiosarjassa Star Trek: Deep Space Nine * Kira Yamato, hahmo animesarjassa Mobile Suit Gundam Seed * Takuto Kira, hahmo anime- ja mangasarjassa Full Moon wo sagashite ==Lähteet== Luokka:Etunimet
Vanhaintialainen puolustus

Vanhaintialainen puolustus on shakkiavaus, joka alkaa siirroin :`1.d4 Rf6 2.c4 d6` Avaus eroaa kuningasintialaisesta puolustuksesta mustan kehittäessä lähetin e7-ruutuun verrattuna fianchetton g7-ruutuun. Jatkossa valkea kehittää normaalisti jommankumman ratsuistaan peliin.COE == Muunnelmia == Päämuunnelma :`3. Rc3 e5 4. Rf3 Rbd7 5. e4` Janowskin muunnelma :`3. Rc3 Lf5` ==Lähteet== ==Aiheesta muualla== * Vanhaintialaisen puolustuksen pelejä Luokka:Shakkiavaukset
Kira

Kira tarkoittaa seuraavia asioita: * Kira, naisen etunimi * kira, Bhutanin naisen kansallispuku * Kira, sukunimenä: ** Chinatsu Kira (s. 1991), japanilainen jalkapalloilija.
Kyra

Kyra voi tarkoittaa seuraavia asioita: * Kyra, Kiira-etunimen variantti * Kyra, kylä ja Kyran piirin hallinnollinen keskus Taka-Baikalian aluepiirissä Venäjällä * Kyrá, saari Argo-Saronisten saarten saariryhmässä Kreikassa * KyRa, Kyrös-Rasti, hämeenkyröläinen suunnistusseura
Nadare joseki

Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Musta a johtaa muunnelmaan, joka tunnetaan nimellä "pieni lumivyöry" (konadare) ja b johtaa "suureen lumivyöryyn" (ōnadare). Nadare joseki on yksi gon tunnetuimmista josekeista. Nadare tarkoittaa kirjaimellisesti lumivyöryä. Nadare on yksi tutkituimmista josekeista ja taisha josekin jälkeen nadaren arvellaan olevan monimutkaisin tunnettu joseki. == Lähteet == * Sensei's Library: Avalanche Luokka:Go
Ponzianin avaus

Ponzianin avaus on shakkiavaus''' :`1. e4 e5 2. Rf3 Rc6 3. c3` Se on nimetty Domenico Lorenzo Ponzianin mukaan, joka analysoi sitä vuonna 1769. Myöhemmin se oli Howard Stauntonin suosiossa. Nykyään avausta pelataan harvoin taitavien pelaajien kesken, koska mustalla on monia keinoja tasoittaa peli. Kolmannella siirrolla valkea valmistelee siirtoa d4, joka loisi vahvan keskustan. Se on looginen tähtäin ja samaa taktiikkaa näkee italialaisessa pelissä ja espanjalaisessa pelissä. Kuitenkin 3.c3 on hieman ennenaikainen, koska se vie luonnollisen ruudun kuningatarratsulta ja se ei auta valkeaa estämään mustaa saamaan jalansijaa keskustasta. Toisin kuin italialaisen puolustuksen d4, tuleva valkean d4 ei hanki tempoa. == Muunnelmia == :`3...d5 4.Da4` :`3...d5 4.Da4 Ld7` Caron muunnelma :`3...d5 4.Da4 f6` Steinitzin muunnelma :`3...d5 4.Da4 Rf6` Leonhardin muunnelma :`3...d5 4.Lb5` :`3...f5` Ponzianin vastagambiitti :`3...Rf6` Jänischin vastagambiitti :`3...Rf6 4. d4 Rxe4 5. d5 Re7 6. Rxe5 Rg6` Jänischin vastagambiitti ja mahdollinen jatko Mustan aggressiivisin vastaus on 3...d5, hyökäten keskustaan. Mustalla pelaavat, joille siirto on vieras, tulisi olla varuillaan 4.Da4 jälkeen ja pelata jonkun seuraavista siirroista: 4...f6 (Steinitzin muunnelma) tai varautua uhraamaan sotilas 4...Ld7 (Caron muunnelma) tai 4...Rf6 (Leonhardin muunnelma). Jos valkea pelaa 4.Lb5 pelistä tulee terävä molemmin puolin. Ponzianin vastagambiitti (3...f5) on toinen mustan aggressiivinen vastaus. Avaus muistuttaa Latvialaista gambiittia. Mustan turvallisin vastaus on 3...Rf6 (Jänischin muunnelma). Peli voi jatkua siirroilla 4.d4 Rxe4 5.d5 Re7 6.Rxe5 Rg6. Luokka:Shakkiavaukset
NZXT

NZXT on vuonna 2004 perustettu yhtiö, joka valmistaa tietokoneen koteloita, emolevyjä, jäähdyttimiä ja tuulettimia, RGB-Ledejä, virtalähteitä ja muita tarvikkeita erityisesti pelaajille. == Kotelot == NZXT valmistaa erilaisia koteloita erityisesti pelaajille. Nykyiset valikoimat sisältävät ns. Classic Seriesit ja Crafted seriesit. ===Classic Series=== * Adamas - Adamas on peruskotelo, joka on tehty alumiinista ja sisältää neljä 12 cm tuuletinta. Väreinä ovat musta tai hopea. * Duet - Tämä teräksestä valmistettu kotelo on NZXT:n kotiteatteri kotelomalli. Siinä on alumiininvärinen etuosa ja takaosa on maalattu mustalla tai hopealla. Kotelo sisältää kaksi 8 cm tuuletinta. * Lexa - Lexa sisältää alumiininvärisen etuosan mustalla pohjavärillä. Etuosa on tehty alumiinista. Lexa sisältää kolme 12 cm tuuletinta ja yhden 8 cm tuulettimen. Kotelosta on myös julkaistu "Blackline" malli, joka on maalattu kokonaan kiiltävänmustaksi ja tuulettimissa on punaiset ledit sinisten sijasta. * Trinity - Trinity on tehty teräksestä. Siinä on kaksi 8 cm tuuletinta, ja sitä on saatavana sekä hopean että mustan värisenä. * HUSH - Myös HUSH on tehty teräksestä. Se on suunniteltu viileäksi ja hiljaiseksi ilman vesijäähdytystä, ja siinä on tärinää vaimentavat kumipalat kiintolevyjen ja tuulettimien ympärillä. ===Crafted Series=== * Apollo - Apollo on tehty teräksestä. Sitä on saatavana hopean, mustan, oranssin tai sinisen värisenä. Kotelo sisältää kaksi 12 cm tuuletinta. * Guardian - Guardian on myös tehty teräksestä. Sitä on saatavana mustan, hopean, sinisen, keltaisen, vihreän ja oranssin värisenä. Kotelossa on yksi 8 cm tuuletin. * Nemesis - Tämä kotelo on tehty teräksestä ja siinä on edessä ritarin kypärää muistuttava maski. Sitä on saatavana hopeisena, mustana, oranssina ja sinisenä. * Nemesis Elite - Tämä kotelo on samanlainen kuin Nemesis, paitsi siinä on kolme 12 cm tuuletinta sekä lämpömittari LCD-nätyöllä ja LED -valot tuulettimissa. Sitä on saatavana hopeisena tai mustana. * Zero - Zero on ainoa täysikokoinen kotelo jota NZXT valmistaa. Kotelo on tehty alumiinista, ja sitä on saatavana mustana alumiininvärisellä etuosalla. Kotelossa on seitsemän 12 cm tuuletinta ja yksi 8 cm tuuletin. ==Aiheesta muualla== *Valmistajan kotisivu Luokka:Laitteistovalmistajat Luokka:Yhdysvaltalaiset yritykset Luokka:Tietotekniikan tuotemerkit
Turun Messut

Turun Messut on Turussa järjestettävä messutapahtuma. Tapahtuma järjestettiin ensimmäisen kerran vuonna 1929, ja ne ovat nykyisin Suomen suurimmat yleismessut. Vuonna 2004 messuilla kävi noin 40 000 vierailijaaTurun Messuille houkutellaan nyt nuoria ja lapsiperheitä. Turun Sanomat 14. joulukuuta 2006. Vuoden 2007 messuilla oli neljäsataa näytteilleasettajaa. Messut järjestetään Artukaisten kaupunginosassa sijaitsevassa Turun Messu- ja Kongressikeskuksessa. ==Lähteet== ==Aiheesta muualla== * Turun Messu- ja Kongressikeskus Turun Messut Luokka:Turun tapahtumat Luokka:Messut (tapahtumat)
Jacques Freitag

Jacques Freitag (11. kesäkuuta 1982 – 2024) oli eteläafrikkalainen korkeushyppääjä. Freitag kävi koulua Pretoriassa. Hänen äitinsä voitti 1973 Etelä-Afrikan mestaruuden korkeushypyssä. Freitag voitti 1999 Bydgoszczissä alle 18-vuotiaiden maailmanmestaruuden tuloksella 216 cm. Seuraavana vuonna hän voitti Santiago de Chilessä alle 20-vuotiaiden MM-kultaa hypättyään 224 cm. Hän karsiutui Edmontonin MM-kisoissa 2001 ja loukkasi nilkkansa heinäkuussa 2002, jonka jälkeen vamma operoitiin Suomessa. Hän palasi radoille huhtikuussa 2003. Pariisin MM-kisoissa myöhemmin samana vuonna hän voitti maailmanmestaruuden tuloksella 235 cm. Kauden lopussa hän hyppäsi IAAF:n yleisurheilufinaalissa neljänneksi. Seuraavana vuonna hän karsiutui Ateenan olympialaisissa. Myös Helsingin MM-kisoissa 2005 hän karsiutui. Myöhemmin samana vuonna hän sijoittui kuudenneksi IAAF:n yleisurheilufinaalissa. ==Kuolema== Freitag löytyi ammuttuna Pretoriasta maanantaina 1. heinäkuuta 2024. Hän oli ollut kateissa yli kaksi viikkoa. Viimeinen näköhavainto hänestä oli 17. kesäkuuta hänen noustua tuntemattoman miehen kyytiin äitinsä asunnolta Bronkhorstspruitissa. ==Henkilökohtaiset ennätykset== * Korkeushyppy: 238 (2005) ==Lähteet== * ===Viitteet=== Luokka:Eteläafrikkalaiset korkeushyppääjät Luokka:Vuonna 1982 syntyneet Luokka:Vuonna 2024 kuolleet
Anna Abreu (albumi)

Anna Abreu on Anna Abreun 22. elokuuta 2007 julkaistu esikoisalbumi. Albumia myytiin heti ilmestymispäivänään yli 25 000 kappaletta, joka oikeutti kultalevyyn. 27\. elokuuta 2007 levyn tiedotettiin ylittäneen jo platinalevyrajan, kun sitä oli myyty yli 30 000 kappaletta. Yhteensä levyä on myyty yli 86 000 kappaletta. Suomen virallisella albumilistalla albumi nousi heti julkaisuviikollaan listan kärkeen. Yhteensä se oli albumilistalla 38 viikkoa ja vielä 20 viikkoa mid-pricelistalla. Albumi toi Abreulle viisi Emma- ehdokkuutta vuonna 2008. Ehdokkuuksista Abreu voitti vuoden naissolistin palkinnon. == Kappaleet == # # # # # # # # # # # == Singlet == * Albumin ensimmäinen single "End of Love" julkaistiin 30. heinäkuuta 2007 ja siitä muodostui pian yksi loppukesän 2007 suosituimmista kappaleista. Kappaleen on säveltänyt ja sanoittanut Teemu Brunila. * Toisena singlenä julkaistiin hieman ensimmäistä singleä nopeatempoisempi kappale, "Ivory Tower". Single julkaistiin 15. lokakuuta 2007. Kappale menestyi myös hyvin, se nousi myyntilistojen kärkisijoille ja se oli parhaimmillaan radioiden soitetuin kappale. * Kolmantena singlenä julkaistiin albumin avausraita "Are You Ready", joka on coverversio australialaisen Shakaya -duon kappaleesta. Single julkaistiin 21. tammikuuta 2008, mutta kappaleesta ei muodostunut kahden edellisen singlen tavoin listahittiä. == Lähteet == == Aiheesta muualla == * Anna Abreu Discogsissa Luokka:Vuoden 2007 esikoisalbumit Luokka:Anna Abreun albumit
Lamu (saari)

Lamu on saari Lamun saaristossa Kenian rannikolla. Se on 18 kilometriä pitkä ja 8 kilometriä leveä. Saarella sijaitsevan Lamun kaupungin vanhakaupunki kuuluu Unescon maailmanperintöluetteloon. ==Maantiede== Lamu sijaitsee Kenian rannikolla Itä-Afrikassa noin 240 kilometriä Mombasan kaupungista koilliseen. Lamun kaupungin lisäksi saarella on kolme kylää: *Shela: kylä noin kolme kilometriä Lamusta. Shela on nykyisin saaren matkailuelinkeinon keskus. Shelassa on 12 kilometriä pitkä hiekkaranta. *Matondoni: kylä tunnetaan dhowien rakennuspaikkana *Kipungani: kylä saaren lounaisrannalla ==Historia== Lamun saaristo mainitaan mahdollisesti antiikin kreikkalaisessa teoksessa Periplus Maris Erythraei nimellä Pyralae-saaret. Saarien sanottiin olevan egyptiläisten ja arabikauppiaiden tukikohta. Varhaisimmat arkeologiset todisteen vakinaisesta asutuksesta paikalta ovat kuitenkin vasta 1200-luvulta ja ensimmäiset luotettavat historialliset lähteet ovat 1400-luvulta. 1500-luvulta lähtien Lamu vaihtoi hallitsijaa useampaan otteeseen. Vuosien 1506 ja 1698 välillä sitä hallitsivat portugalilaiset. Vuonna 1585 sitä hallitsi hetken aikaa turkkilainen emiiri Ali Bei, jonka portugalilaiset syrjäyttivät kuitenkin jo vuonna 1587. Omanin vallattua Mombasan vuonna 1698 myös Lamu oli muodollisesti heidän alaisuudessaan. Todellisuudessa omanilainen hallinto saapui kuitenkin vasta 1800-luvun alussa. Lamusta tuli tärkeä norsunluun ja orjien kauppapaikka. Lamun merkitys alkoi hiljalleen vähetä, kun Mombasan satama on kasvanut. ==Väestö== Lamun saarella puhutaan swahilin kielen kiamun (kiAmu) murretta, jota puhutaan myös osissa läheistä mantereen rannikkoa. == Lähteet == Luokka:Kenian saaret
Wintersun (albumi)

Wintersun on metalliyhtye Wintersunin ensimmäinen studioalbumi. Siitä on julkaistu kolme versiota: alkuperäinen eurooppalaisjulkaisu, kolme bonuskappaletta sisältävä Japanissa julkaistu versio ja bonus-DVDn sisältävä Wintersun – Tour edition. Albumin kannet ovat Kristian Wåhlinin (aka. Necrolord) suunnittelemat ja maalaamat. ==Kappaleet== ; Huom. Albumin kannen kappaleluettelossa "Starchildin" viittä osaa ei ole eroteltu, mutta kansivihkossa kappale on jaoteltu mainittuihin osiin. ==Wintersun: Special Tour Edition== Digipak, jossa alkuperäinen levy sekä live-DVD (Tour edition, Live at Summer Breeze 2005). Levy 1 (sama kuin Wintersun) ==Kokoonpano== *Jari Mäenpää – laulu, kitara, basso, koskettimet *Kai Hahto – rummut == Arvostelut == * Imperiumi: 10/10 * Kaaoszine: 10/10 * Soundi: ==Lähteet== ==Aiheesta muualla== * Wintersunin virallinen sivusto * Wintersun Discogsissa * Luokka:Vuoden 2004 esikoisalbumit Luokka:Wintersunin albumit
Turun kirjamessut

Turun Kirjamessut (aik. Turun kansainväliset kirjamessut) on Turussa vuodesta 1990 alkaen vuosittain lokakuun alussa järjestetty messutapahtuma. Tapahtuma järjestetään Turun Messukeskuksessa. Tapahtuman alkuvuosista lähtien messujen yhteydessä on järjestetty lisätapahtumia, kuten esimerkiksi Turun Ruoka- ja Viinimessut, Tiedemessut sekä Levymessut. Kirjamessujen ohjelmajohtajana toimii huhtikuusta 2022 alkaen kirjailija Vilja-Tuulia Huotarinen. == Historia == Suomen ensimmäiset kirjamessut järjestettiin Turun konserttitalolla 29.–31. lokakuuta 1971, jolloin presidentti Kekkonen ja rouva Kekkonen toimivat tapahtuman suojelijoina. Messuilla oli näytteilleasettajina 13 kustannusliikettä, seitsemän kirjakauppaa, kirjasto ja Lounais-Suomen kirjailijat ry. Messuihin tutustui 5 500 kävijää. Suomen Turku 4/1971, s. 32. Vuodesta 1990 alkaen järjestetyn kirjamessutapahtuman ideoi Kari J. Kettula, joka toimi pitkään myös messujen ohjelmapäällikkönä. Helmikuussa 2012 messujen ohjelmapäällikkönä aloitti Jenni Haukio. Vuoden 2017 Kirjamessujen ohjelmapäällikköinä toimivat kirjailijat Tommi Kinnunen ja Salla Simukka. Haukion jäätyä äitiysvapaalle tammikuussa 2018 messujen ohjelmapäällikkönä toimi kirjallisuustoimittaja Seppo Puttonen. ==Teemat== Turun Kirjamessujen teemoittelu uudistui 2019. Pääteema oli syksyllä 2019 teatteri sekä ajankohtaisteemoina ilmastonmuutoksen kulttuurivaikutukset ja lukutaito. Koronapandemian vuoksi kirjamessuja ei järjestetty tapahtuman juhlavuonna 2020. Vuonna 2021 messujen poikkitaiteellisena pääteemana olivat musiikki ja auditiivinen kulttuuri; äänielementit ja -maailmat ympäristössämme sekä niiden vaikutukset elämään ja kulttuuriin. Ajankohtaisteemoja olivat tiedon murros ja hyvinvoinnin taito. === Teemoja === * 2012: Espanja ja Rauma * 2013: Yhdysvallat ja Somero * 2014: Ranska ja Sastamala * 2015: Ruotsi, Saamenmaa ja Kustavi * 2016: Saksa ja Satakunta * 2017: Yksi maa − monta ääntä * 2018: Viro * 2019: pääteemana teatteri, ajankohtaisteemoina ilmastonmuutoksen kulttuurivaikutukset ja lukutaito * 2020: messuja ei järjestetty * 2021: pääteemana musiikki, ajankohtaisteemoina tiedon murros ja hyvinvoinnin taito * 2022: kuvataide * 2023: tanssi == Palkintoja == Turun Kirjamessut palkittiin yhdellä 13 tunnustuspalkinnosta suomalaisessa tapahtumamarkkinointialan Evento Awards -gaalassa huhtikuussa 2017. ==Ulkomaalaisia kirjailijavieraita== * Jan Guillou * John Irving * Jevgeni Jevtušenko * Frank McCourt * Katherine Pancol * Arundhati Roy * Carina Rydberg *Donna Leon *Arne Dahl *Liza Marklund ==Lähteet== == Aiheesta muualla == * Turun Kirjamessujen oma sivusto Luokka:Suomen kirjallisuustapahtumat Luokka:Turun tapahtumat Luokka:Kirjamessut
Elsa Pataky

Elsa Pataky (oik. Elsa Lafuente Medianu, s. 18. heinäkuuta 1976 Madrid, Madridin maakunta, Espanja) on espanjalainen näyttelijä. == Tausta == Patakyn isä Jose Francisco Lafuente on espanjalainen ja työskentelee biokemistinä, hänen äitinsä Cristina Medianu Pataky on Romaniasta kotoisin ja työskentelee tiedottajana. Hänen äitinsä vanhemmat ovat Unkarista ja Romaniasta. Hän puhuu sujuvasti espanjaa, ranskaa, englantia ja romaniaa. Taiteilijanimi Pataky tulee hänen äidinpuoleisen isoäitinsä nimestä. == Ura == Pataky opiskeli journalismia Universidad San Pablossa ja harrasti vapaa-ajallaan näyttelemistä Ángel Gutiérrezin johtamassa teatteriryhmässä. Opinnot jäivät, kun hän sai roolin lopulta suursuosioon nousseesta televisiosarjasta Al salir de clase. Sarjan myötä hän sai ensimmäisen suuremman elokuvaroolinsa elokuvasta El arte de morir, joka oli myös menestys. Sittemmin hän on näytellyt yli kymmenessä espanjalaisessa elokuvassa sekä muun muassa Ahmed Ahne -piirroshahmoon perustuvassa ranskalaiselokuvassa Iznogoud. Hänellä oli myös sivuosa Samuel L. Jacksonin tähdittämässä elokuvassa Snakes on a Plane. Pataky näytteli myös jonkin aikaa espanjalaisessa Serranon perhe -televisiosarjassa sijaisopettaja Raquelin osassa. == Yksityiselämä == Pataky seurusteli amerikkalaisen näyttelijän Adrien Brodyn kanssa, mutta suhde päättyi vuonna 2008. Elsa meni naimisiin australialaisen näyttelijän Chris Hemsworthin kanssa vuonna 2010. Heillä on kolme lasta, tyttö ja myöhemmin syntyneet kaksoispojat. Pataky pitää laskettelusta, rullaluistelusta ja ratsastamisesta. ==Filmografia== Elokuvat Elokuvat Elokuvat Vuosi Elokuva Rooli 2000 El arte de morir Candela 2000 Tatawo Blanqui 2000 Menos es más Diana 2001 Ja paholainen loi naisen 2001 Noche de reyes Marta Cuspineda 2002 Peor imposible, ¿qué puede fallar? Fátima 2003 Beyond Re-Animator Laura Olney 2003 El Furgón Nina 2003 Atraco a las 3... y media Katya 2004 Romasanta Bárbara 2004 Tiovivo c. 1950 Balbina 2005 Iznogoud Prehti-Ouhman 2005 Ninette Alejandra 'Ninette' 2006 Snakes on a Plane Maria 2007 Manuale d'amore 2 (Capitoli successivi) Cecilia 2008 Santos Laura Luna 2008 Máncora Ximena Saavedra 2011 Fast & Furious 5 Elena Neves 2013 Fast & Furious 6 Elena Neves 2015 Fast & Furious 7 Elena Neves 2017 The Fate of the Furious Elena Neves 2018 12 Strong Jean Nelson 2022 Interceptor JJ Collins 2022 Thor: Love and Thunder Wolf Woman 2022 Poker Face Penelope 2022 Carmen Gabrielle 2024 Furiosa: A Mad Max Saga Mr. Norton Televisio Televisio Televisio Vuosi Ohjelman nimi Rooli 1998 Tio Willy 1997–1999 Al salir de clase Raquel 2000 Hospital Central Maribel 2000–2001 Miekan lumo Vera Hidalgo 2002 Clara 2002 Paraíso Luisa 2003 7 vidas Cristina 2003–2004 Serranon perhe Raquel 2005 Películas para no dormir: Cuento de navidad Ekran Lyhytelokuvat Lyhytelokuvat Lyhytelokuvat Vuosi Elokuva Rooli 1997 Solo en la Buhardilla == Lähteet == === Viitteet === == Aiheesta muualla == * Elsa Patakyn virallinen sivusto * Luokka:Espanjalaiset näyttelijät Luokka:Vuonna 1976 syntyneet Luokka:Elävät henkilöt
Keski-Suomen Voimailijat

Keski-Suomen Voimailijat on Saarijärvellä toimiva urheiluseura. Seuran toimintaan kuuluu voimanosto, painonnosto ja voimamiesurheilu. Seura on vuodesta 2002 lähtien järjestänyt Voimamiesten Saarijärvi Open -kilpailun. Kilpailuun on osallistunut nimekkäitä voimamiehiä, kuten Juha-Matti Räsänen (kilpailun voittaja 2002), Tomi Lotta (voittaja 2003) ja Jani Kolehmainen (voittaja 2005). Keski-Suomen Voimailijoiden ideasta lähti liikkeelle Voimamiesten Suomen Cup -kilpailusarja, johon kuuluu kuusi osakilpailua (vuonna 2007). ==Seuran urheilijoita== * Vesa Latoniemi on voittanut veteraanien MM-kultaa voimanostossa vuonna 2004 Intiassa. Lisäksi hän on pitänyt nimissään maastanoston veteraanien maailmanennätystä lukemin 213 kiloa. Latoniemi nostaa 60-vuotiaiden ja 67,5-kiloisten sarjassa. * Kirmo Varvikko on tehnyt kaksi 18-vuotiaiden maailmanennätystä penkkipunnerruksessa vuonna 2002. Alkuvuodesta Varvikko nosti 186,5 kiloa. Sitten venäläinen Marat Chirkov paransi ennätyksen 187,5 kiloon ja saksalainen Mirko Knaak nosti ennätykseksi 195 kiloa. Tämän jälkeen Varvikko otti jälleen ennätyksen nimiinsä 195,5 kilon nostolla. * Raimo Autio on saavuttanut neljä veteraanien SM-mitalia penkkipunnerruksessa, joista kolme on hopeaa ja yksi on pronssi. * Kaisa ja Riikka Ahonen ovat saavuttaneet yleisen sarjan SM-mitaleja painonnostossa. * Päivi Varvikko sijoittui vuoden 2007 Suomen Vahvin Nainen -kilpailussa seitsemänneksi. Kilpailu pidettiin Turussa. * Jani Vertanen, Raimo Autio, Kirmo Varvikko, Markus Savonen ja Esa Liimatainen muodostivat joukkueen, joka kilpaili vuonna 2006 penkkipunnerruksen joukkueiden SM- kilpailussa. ==Aiheesta muualla== *www.keskisuomenvoimailijat.com Luokka:Suomalaiset urheiluseurat Luokka:Saarijärven urheilu
Trans-Atlantic Exoplanet Survey

Trans-Atlantic Exoplanet Survey, lyhyemmin TrES, on kolmen observatorion muodostama verkosto, joka pyrkii löytämään eksoplaneettoja havaitsemalla ylikulkuja, jotka syntyvät planeetan kulkiessa keskustähtensä editse. Ylikulku näkyy pienenä, tyypillisesti noin prosentin luokkaa olevana himmenemisenä tähden valokäyrässä. Projektin teleskoopit ovat melko pieniä, jolloin niissä on laaja kuvakenttä ja ylikulkujen havaitseminen on helpompaa. Tuotetun datan käsittely on automatisoitu, mikä mahdollistaa ylikulun havaitsemisen kuvakentässä olevien tuhansien tähtien joukosta. TrES-projektiin kuuluvat teleskoopit ovat kaikki noin 10 cm:n peilillä varustettuja Schmidt- teleskooppeja. Niiden sijainnit ovat *Sleuth (Palomarin observatorio, Etelä- Kalifornia) *PSST (Lowellin observatorio, Pohjois-Arizona) *STARE (Observatorio del Teide, Teneriffa) Projekti on satojen mahdollisten (siis epävarmojen) havaintojen lisäksi löytänyt viisi kokonaan uutta planeettaa: TrES-1 (vuonna 2004), TrES-2 (2006), TrES-3 (2007), TrES-4 (2007) ja TrES-5 (2011). == Aiheesta muualla == *Projektin kotisivu Luokka:Yhdysvaltain observatoriot Luokka:Eksoplaneettatutkimus
Ampumahiihto talviolympialaisissa 1988

XV talviolympialaisissa Calgaryssa vuonna 1988 ampumahiihto oli kahdeksatta kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 x 7,5 kilometrin viesti. ==Miehet== ===10 km=== Sija Maa Kilpailija Aika / ohilaukaukset 1 Frank-Peter Roetsch 25.08,1 / 1 2 Valeri Medvedtsev 25.23,7 / 0 3 Sergei Tšepikov 25.29,4 / 0 4 Birk Anders 25.51,8 / 2 5 André Sehmisch 25.52,3 / 2 6 Frank Luck 25.57,6 / 1 7 Tapio Piipponen 26.02,2 / 1 8 Johann Passler 26.07,7 / 2 ===20 km=== Sija Maa Kilpailija Aika / ohilaukaukset 1 Frank-Peter Roetsch 56.33,3 / 3 2 Valeri Medvedtsev 56.54,6 / 2 3 Johann Passler 57.10,1 / 2 4 Sergei Tšepikov 57.17,5 / 1 5 Juri Kaškarov 57.43,1 / 2 6 Eirik Kvalfoss 57.54,6 / 3 7 André Sehmisch 58.11,4 / 3 8 Tapio Piipponen 58.18,3 / 3 === 4 x 7,5 km viesti === Sija Maa Kilpailijat Aika / ohilaukaukset 1 Dmitri Vasiljev Sergei Tšepikov Aleksandr Popov Valeri Medvedtsev 1.22.30,0 / 0 2 Ernst Reiter Stefan Höck Peter Angerer Fritz Fischer 1.23.37,4 / 0 3 Werner Kiem Gottlieb Taschler Johann Passler Andreas Zingerle 1.23.51,5 / 0 4 Anton Lengauer-Stockner Bruno Hofstätter Franz Schuler Alfred Eder 1.24.17,6 / 0 5 Jürgen Wirth Frank-Peter Roetsch Matthias Jacob André Sehmisch 1.24.28,4 / 3 6 Geir Einang Frode Løberg Gisle Fenne Eirik Kvalfoss 1.25.57,0 / 0 7 Peter Sjödén Mikael Löfgren Roger Westling Leif Andersson 1.29.11,9 / 3 8 Vasil Bozhilov Vladimir Velitškov Krasimir Videnov Hristo Vodenitšarov 1.29.24,9 / 7 == Lähteet == * Luokka:Talviolympialaiset 1988 1988 Olympialaiset Luokka:Kanadan hiihto
Victor Sjöström

Victor David Sjöström (20. syyskuuta 1879 Silbodal, Värmlanti – 3. tammikuuta 1960 Tukholma) oli ruotsalainen elokuvaohjaaja ja näyttelijä. Hän ohjasi noin 50 elokuvaa, joista suurin osa on mykkiä. Hänen tunnetuin ohjaustyönsä lienee Ajomies vuodelta 1921. Näyttelijänä hän esiintyi ainakin 40 elokuvassa sekä lukuisissa teatterituotannoissa. Hänen viimeisiä elokuvaesiintymisiään oli professori Isak Borgin rooli Ingmar Bergmanin elokuvassa Mansikkapaikka vuonna 1957. Sjöström työskenteli vuosina 1898–1899 Helsingissä Svenska Teaternissa sekä vuosina 1923–1930 Hollywoodissa, jossa hän ohjasi nimellä Victor Seastrom yhdeksän elokuvaa. Vuonna 1924 antamassaan haastattelussa Charles Chaplin ylisti Sjöströmiä maailman parhaimmaksi ohjaajaksi. Hän vieraili Suomessa näyttelijänä vielä vuonna 1958.”Sjöström, Victor.” Otavan Suuri Ensyklopedia 16, s. 6301–6302. Helsinki 1980. ISBN 951-1-05079-6 == Lähteet == ==Kirjallisuutta== * * ==Aiheesta muualla== * Victor Sjöström Mykkäelokuvasivusto. Luokka:Ruotsalaiset elokuvaohjaajat Luokka:Ruotsalaiset näyttelijät Luokka:Vuonna 1879 syntyneet Luokka:Vuonna 1960 kuolleet
Elano

Elano Blumer (s. 14. kesäkuuta 1981 Iracemápolis, São Paulo) on brasilialainen jalkapalloilija. Hän edustaa Santosia, jonne siirtyi 2,9 miljoonalla eurolla Galatasaray SKsta talvella 2010. Galatasarayyn hän oli siirtynyt 8 miljoonan siirtosummalla Manchester Citystä kesällä 2009. Ennen Englantiin siirtymistään Elano pelasi FK Šah’tar Donetskissa ja Santos FC:ssä. Elano edusti ensimmäisen kerran Brasiliaa maaottelussa tammikuussa 2004. Hän teki maaottelu-uransa kaksi ensimmäistä maalia 3–0-voittoon päättyneessä ystävyysottelussa Argentiinaa vastaan syyskuussa 2006. Kesän 2007 Copa América -turnauksessa hän pelasi neljä ottelua, muun muassa loppuottelun Argentiinaa vastaan, jossa hän syötti yhden Brasilian maaleista. Hän on mukana Brasilian joukkueessa Etelä- Afrikan MM-kilpailuissa 2010. == Saavutuksia == * Brasilian mestari 2002, 2004 * Ukrainan mestari 2005, 2006 * Copa Américan mestari 2007 == Lähteet == * Elano Manchester Cityn virallisilla sivuilla * Elano FK Šah’tar Donetskin virallisilla sivuilla * Uran tilastot Soccerbase.com * Elano Galatasaray SK virallisilla sivuilla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Cerbère

Cerbère on kunta Etelä-Ranskassa Pyrénées-Orientalesin departementissa. Kunta sijaitsee Espanjan vastaisen rajan tuntumassa Barcelona–Perpignan-radan varrella, samannimisen niemen pohjoispuolella. Cerbère ja vastaavasti rajan toisella puolella sijaitseva Portbou ovat Ranskan ja Espanjan erilaisten raideleveyksien vuoksi radalla matkaavien junien pakollisia junanvaihto- ja pysähtymispaikkoja. Vuosittain aseman ohittaa 15 000 junaa. Kunnan asukasluku on 1 487\. Cerbèren mainitsee ensimmäisen kerran kirjallisessa lähteessä ensimmäisellä vuosisadalla roomalainen maantieteilijä Pomponius Mela. ==Lähteet== ==Aiheesta muualla== * Kunnan viralliset sivut Luokka:Pyrénées- Orientalesin kunnat
Optical Gravitational Lensing Experiment

Optical Gravitational Lensing Experiment eli OGLE on Varsovan yliopiston johtama puolalainen projekti, joka etsii pimeää ainetta gravitaatiolinssi- ilmiön avulla. Vuonna 1991 käynnistynyt havaintoprojekti on saanut kuitenkin enemmän näkyvyyttä lukuisien eksoplaneettahavaintojensa ansiosta. Elokuuhun 2007 mennessä OGLE on löytänyt yhteensä yhdeksän planeettaa. OGLE-projektin löytämien planeettojen tunnus alkaa joko OGLE- tai OGLE-TR-, joista jälkimmäinen viittaa ylikulkuhavaintoon (engl. transit). OGLEn pääasiallinen havaintopaikka on Las Campanasin observatorio Chilessä ja mukana ovat myös yhdysvaltalaiset Princetonin yliopisto sekä Las Campanasin observatoriota ylläpitävä Carnegie-instituutti. == Aiheesta muualla == *OGLE-projektin kotisivut Luokka:Eksoplaneettatutkimus Luokka:Kosmologia
Halvard Hanevold

thumb|Halvard Hanevold Halvard Hanevold (3. joulukuuta 1969 – 3. syyskuuta 2019 Asker) oli norjalainen ampumahiihtäjä ja olympiavoittaja. Hanevold saavutti ampumahiihdossa yhteensä 22 arvokisamitalia, joista yhdeksän henkilökohtaisilta matkoilta. Olympiakultaa hän voitti Naganon kisoissa 1998. Hän lähti 20 kilometrin matkalle kolmanneksi viimeisenä ja johti viimeiselle ampumapaikalle tullessaan selvästi. Siellä hän kuitenkin ampui toiseksi viimeisen laukauksensa ohi ja putosi 15 sekunnin päähän Italian Pier Alberto Carrarasta. Viimeisellä kahdella kilometrillä Hanevold hiihti tuon eron kiinni ja voitti 5,5 sekunnin turvin. Viestissä hän sai hopeaa ja sijoittui 10 kilometrillä kahdeksanneksi. Henkilökohtaisen maailmanmestaruuden Hanevold voitti 2003, silloinkin 20 kilometrin kilpailussa. Hän sijoittui vielä 39-vuotiaana sprintissä pronssille Pyeongchangin MM-kilpailuissa 2009. Maailmancupissa Hanevold voitti yhdeksän osakilpailua, oli 14 kertaa toinen ja 17 kertaa kolmas. Cupin kokonaiskilpailussa hän sijoittui neljänneksi kausilla 1997–1998 ja 2003–2004. Hanevold lopetti uransa kauden 2009–2010 jälkeen. == Saavutukset == === Olympialaisissa === * 1998 Nagano ** Kultaa 20 kilometrillä ** Hopeaa 4 x 7,5 kilometrin viestissä *2002 Salt Lake City ** Kultaa 4 x 7,5 kilometrin viestissä *2006 Torino ** Hopeaa 10 kilometrillä ** Pronssia 20 kilometrillä *2010 Vancouver **Kultaa 4 x 7,5 kilometrin viestissä === MM- kisoissa === * 1995 ** Kultaa joukkuekilpailussa * 1998 ** Kultaa joukkuekilpailussa * 1999 ** Pronssia 4 x 7,5 kilometrin viestissä * 2000 ** Hopeaa 4 x 7,5 kilometrin viestissä * 2001 ** Pronssia 10 kilometrillä ** Pronssia 4 x 7,5 kilometrin viestissä * 2003 ** Kultaa 20 kilometrillä ** Hopeaa takaa-ajossa * 2004 ** Hopeaa 4 x 7,5 kilometrin viestissä * 2005 ** Kultaa 4 x 7,5 kilometrin viestissä * 2006 ** Hopeaa 4 x 6 kilometrin sekaviestissä * 2007 ** Hopeaa 4 x 7,5 kilometrin viestissä * 2008 ** Hopeaa 10 kilometrillä ja viestissä * 2009 ** Kultaa 4 x 7,5 kilometrin viestissä ** Pronssia 10 kilometrillä == Lähteet == == Aiheesta muualla == * Luokka:Norjalaiset ampumahiihtäjät Luokka:Norjalaiset olympiavoittajat Luokka:Vuonna 1969 syntyneet Luokka:Vuonna 2019 kuolleet
Sommaren är kort

Sommaren är kort () on ruotsalaisen laulaja Tomas Ledinin esittämä kappale vuodelta 1982. Kappale nousi aikanaan monissa Euroopan maissa musiikkilistan kärkisijoille. Siitä tuli julkaisuvuonnaan kesähitti. Kappaletta soitetaan kesäisin usein myös Suomen radioissa, ja se nousikin ilmestyessään radiosoittolistan ensimmäiselle sijalle. Kappaleesta on tehty suomenkielisia käännöskappaleita, jotka tunnetaan nimeillä Kesä häviää, Kesä lyhyt on sekä Kesä meni jo. Vuonna 2009 kappale pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. Vuonna 2000 kappaleesta tehtiin uusintaversio "Sommaren är kort 2000". == Kappaleet == ;A-puoli # ;B-puoli # * == Lähteet == == Aiheesta muualla == * Discogs Luokka:Vuoden 1982 kappaleet Luokka:Ruotsalaiset musiikkikappaleet Luokka:Popkappaleet
Munkkihedelmäkyyhky

Munkkihedelmäkyyhky (Ptilinopus monacha) on hedelmäkyyhkyjen sukuun kuuluva kyyhkylintu. Lajin nimesi ja kuvaili Coenraad Jacob Temminck 1824. == Koko ja ulkonäkö == Linnun pituus on vain noin 17 cm. Hedelmäkyyhkyjen suureen sukuun kuuluu 50 lajia. == Esiintyminen == Laji on kotoperäinen Indonesiassa. Lajin kanta on vaarantunut elinympäristössä tapahtuneiden muutosten johdosta. == Elinympäristö == Munkkihedelmäkyyhkyn elinympäristöä ovat trooppiset ja subtrooppiset alavat metsät, mangrovemetsät ja puutarhat. == Ravinto == Laji syö pieniä öljypitoisia hedelmiä. == Lähteet == * Omne-Vivum === Viitteet === Luokka:Kyyhkylinnut
Litmanen

Litmanen voi tarkoittaa seuraavia: == Sukunimenä == * Eeva Litmanen (s. 1944), näyttelijä * Hannu Litmanen (s. 1958), pesäpalloilija * Heikki Litmanen, pesäpalloilija * Henri Litmanen (s. 1991), pesäpalloilija * Jari Litmanen (s. 1971), jalkapalloilija * Juha Litmanen, rumpali * Kari Litmanen (1957–2012), säveltäjä, sovittaja * Matias Litmanen (s. 1999), pesäpalloilija * Olavi Litmanen (s. 1945), jalkapalloilija * Olli Litmanen (s. 1998), Youtube- videoiden tekijä * Tapio Litmanen (s. 1963), sosiologian professori == Maantieteessä == * Litmanen, Kuopion kaupunginosa === Järviä === * Litmanen, järvi Kuopiossa * Litmanen, järvi Leppävirralla * Litmanen, järvi Lieksassa * Litmanen, järvi Pieksämäellä * Litmanen, järvi Pieksämäen Virtasalmella * Litmanen, järvi Suonenjoella. Luokka:Luettelot henkilöistä sukunimen mukaan Luokka:Järvien täsmennyssivut
Vladimir Dratšov

Vladimir Petrovitš Dratšov (, , s. 7. maaliskuuta 1966 Petroskoi, Venäjän SFNT, Neuvostoliitto) on entinen ampumahiihtäjä, lajin nelinkertainen maailmanmestari. Hän edusti huippuvuosinaan Venäjää ja myöhemmin Valko- Venäjää. Dratšov saavutti ampumahiihdossa yhteensä 13 arvokisamitalia, joista neljä tuli henkilökohtaisilta matkoilta. Hän voitti maailmanmestaruuden 10 kilometrillä 1996, takaa-ajossa 1998 sekä viestissä 1996 ja 2000. Olympiakisoissa hän sai kaksi viestimitalia. Ampumahiihdon maailmancupin kokonaiskilpailun Dratšov voitti kaudella 1995–1996 ja edustaessaan jo Valko- Venäjää sijoittui toiseksi kaudella 2002–2003. == Saavutukset == === Olympialaisissa === * 1994 Lillehammer ** Hopeaa 4 × 7,5 kilometrin viestissä * 1998 Nagano ** Pronssia 4 × 7,5 kilometrin viestissä === MM-kisoissa === * 1994 ** Hopeaa joukkuekilpailussa * 1996 ** Kultaa 10 kilometrillä ** Kultaa 4 × 7,5 kilometrin viestissä ** Hopeaa 20 kilometrillä ** Hopeaa joukkuekilpailussa * 1998 ** Kultaa takaa-ajossa ** Pronssia joukkuekilpailussa * 1999 ** Hopeaa yhteislähtökilpailussa ** Hopeaa 4 × 7,5 kilometrin viestissä * 2000 ** Kultaa 4 × 7,5 kilometrin viestissä * 2003 ** Pronssia 4 × 7,5 kilometrin viestissä (Valko-Venäjä) == Lähteet == Luokka:Valkovenäläiset ampumahiihtäjät Luokka:Venäläiset ampumahiihtäjät Luokka:Venäläiset olympiamitalistit Luokka:Vuonna 1966 syntyneet Luokka:Elävät henkilöt
Rio (suomalainen yhtye)

Rio (myöhemmin Riot) oli 1990-luvulla toiminut suomalainen yhtye. Yhtyeessä toimineet laulajat olivat Markku Tommila, Hannu Perälä, Timo Niemi ja Kustaa Kantelinen. Yhtye osallistui Suomen Eurovision laulukilpailujen karsintoihin vuonna 1994 kappaleella Rakkauden tiellä, joka sijoittui karsinnassa sijalle 5. Yhtye oli mukana myös MTV3:n Syksyn Sävel -laulukilpailussa vuonna 1994, kappaleella Andorra. ==Diskografia== ===Albumit=== * Rio (1994) ===Singlet=== * Andorra puistoon uudelleen ja uudestaan liian kauan (1994) * Kun kesä tullut on maapallon laidalla (1994) ==Lähteet== ==Aiheesta muualla== * Ylen Elävä arkisto – Yhtye vuoden 1994 Eurovision laulukilpailujen Suomen karsinnoissa. * Luokka:Suomalaiset yhtyeet
Estanislau da Silva

Estanislau da Conceição Aleixo Maria da Silva (s. 4. elokuuta 1952) on itätimorilainen poliitikko ja FRETILINin jäsen. Hän oli pääministerinä toukokuusta elokuuhun 2007. Da Silva liittyi FRETILINin 1974 ja oli maapaossa Indonesian miehityksen aikana aluksi Mosambikissa, sitten Portugalissa ja Australissa, ennen kuin palasi Timorille 1999. Itä-Timorin itsenäistyttä hänet nimitettiin ensimmäiseksi maatalousministeriksi 2002. Varapääministerinä hän seurasi José Ramos Hortaa, kun tämä valittiin presidentiksi toukokuussa 2002. == Lähteet == Luokka:Maatalousministerit Luokka:Itä-Timorin pääministerit Luokka:Vuonna 1952 syntyneet Luokka:Elävät henkilöt
Jerusalemin suutari

Jerusalemin suutari eli vaeltava juutalainen on hahmo keskiajan kristillisissä tarinoissa, jotka levisivät Euroopassa 1200-luvulla ja tulivat osaksi kristillistä mytologiaa. Tarinoiden mukaan Jeesusta ristintiellä pilkannut juutalainen kirottiin vaeltamaan maailmassa Jeesuksen toiseen tulemiseen asti. Rikkomuksen tarkka luonne kuten hahmon ominaisuudetkin vaihtelevat tarinoittain: joissakin hän on suutari, joissakin Pontius Pilatuksen portinvartija ja joissakin roomalainen eikä juutalainen. Hahmon oikea nimi on eri tarinoissa Melmoth, Ahasuerus, Matathias, Buttadeus, Cartophilus, Isaac Laquedem tai Ahasverus. Joidenkin tulkintojen mukaan Jerusalemin suutari on juutalaisen heimon henkilöitymä ja vaellus viittaa diasporaan. Väitteiden mukaan vaeltavasta juutalaisesta tehtiin näköhavaintoja 1500–1800-luvuilla.Jari Hanski: Juutalaisvastaisuus suomalaisissa aikakauslehdissä ja kirjallisuudessa 1918—1944, s. 11. Kirja kerrallaan, Helsinki 2006. Viitattu 19.9.2014. Ahasverus on kirjallisuudessa käytetty hahmo. Pär Lagerkvist on kirjoittanut romaanin Ahasveruksen kuolema ja myös Eugène Suen romaani Vaeltava juutalainen käsittelee aihetta. == Lähteet == == Aiheesta muualla == Luokka:Kiroukset Luokka:Kristillinen mytologia Luokka:Kuvitteelliset henkilöt Luokka:Antisemitismi
Galina Kukleva

Galina Aleksejevna Kukleva (, s. 21. marraskuuta 1972) on entinen venäläinen ampumahiihtäjä ja olympiavoittaja. Kukleva saavutti ampumahiihdossa yhteensä yhdeksän arvokisamitalia, joista kaksi tuli henkilökohtaisilta matkoilta. Hän voitti Naganon 1998 olympiakisoissa kultaa 7,5 kilometrin kilpailussa, jossa minuutin hänen jälkeensä lähtenyt Saksan Uschi Disl hävisi hänelle vain 0,7 sekuntia molempien ammuttua kisassa yhden ohilaukauksen. Maailmanmestaruuden Kukleva voitti viestissä kolme kertaa. Ainoan henkilökohtaisen MM-mitalin hän sai vuoden 2000 kisojen yhteislähtökilpailussa, jossa hän sijoittui toiseksi. == Saavutukset == === Olympialaisissa === * 1998 Nagano ** Kultaa 7,5 kilometrillä ** Hopeaa 4 x 7,5 kilometrin viestissä * 2002 Salt Lake City ** Pronssia 4 x 7,5 kilometrin viestissä ===MM-kisoissa=== * 1997 ** Pronssia 4 x 7,5 kilometrin viestissä * 1999 ** Hopeaa 4 x 7,5 kilometrin viestissä * 2000 ** Kultaa 4 x 7,5 kilometrin viestissä ** Hopeaa yhteislähtökilpailussa * 2001 ** Kultaa 4 x 7,5 kilometrin viestissä * 2003 ** Kultaa 4 x 7,5 kilometrin viestissä ==Lähteet== Luokka:Venäläiset ampumahiihtäjät Luokka:Venäläiset olympiavoittajat Luokka:Vuonna 1972 syntyneet Luokka:Elävät henkilöt
BBC News

BBC News on Yhdistyneen kuningaskunnan yleisradioyhtiö BBC:n operatiivinen tulosyksikkö, joka vastaa uutis- ja ajankohtaisohjelmien keräämisestä ja lähettämisestä. Osasto on maailman suurin uutisorganisaatio. BBC News julkaisee uutisia verkossa 43 kielellä. == Lähteet == == Aiheesta muualla == Luokka:BBC
Peter Angerer

Peter Angerer (s. 14. heinäkuuta 1959) on entinen länsisaksalainen ampumahiihtäjä ja olympiavoittaja. Angerer saavutti ampumahiihdossa yhteensä 10 arvokisamitalia, joista neljä tuli henkilökohtaisilta matkoilta. Olympiakultaa hän voitti Sarajevon 1984 kisoissa 20 kilometrin kilpailussa lähes 1,5 minuutin erolla Itä-Saksan Frank-Peter Roetschiin. Hopeaa hän sai 10 kilometrillä hävittyään Norjan Eirik Kvalfossille 8,6 sekuntia. Pronssimitalin hän sai viestissä. Ampumahiihdon maailmancupin kokonaiskilpailun Angerer voitti kaudella 1982–1983. == Saavutukset == === Olympialaisissa === * 1980 Lake Placid ** Pronssia 4 × 7,5 kilometrin viestissä * 1984 Sarajevo ** Kultaa 20 kilometrillä ** Hopeaa 10 kilometrillä ** Pronssia 4 × 7,5 kilometrin viestissä * 1988 Calgary ** Hopeaa 4 × 7,5 kilometrin viestissä === MM- kisoissa === * 1981 ** Hopeaa 4 × 7,5 kilometrin viestissä * 1983 ** Hopeaa 10 kilometrillä ** Pronssia 20 kilometrillä * 1985 ** Pronssia 4 × 7,5 kilometrin viestissä * 1987 ** Pronssia 4 × 7,5 kilometrin viestissä === Maailmancupissa === * Kokonaiskilpailun voitto 1982–1983 * Kokonaiskilpailun toinen 1983–1984 ja 1985–1986 == Lähteet == Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1959 syntyneet Luokka:Elävät henkilöt
Hattusaari

Hattusaari on kylä Lieksassa. Se sijaitsee Kolilta Pieliseen pistävässä niemessä sekä seitsemän kilometriä pitkässä Hattusaaressa. Kolin alueen vaaroista Rintasenvaara ja sen jyrkänne Mustarintanen sijaitsevat Hattusaaren alueella. Rintasenvaaralla on Loma-Kolin laskettelurinteitä. == Historia == Hattusaari sai ensimmäiset vakituiset asukkaansa 1600-luvun loppupuolella. 1672 Olli Ryhänen perusti talonsa saaressa nykyisen Tietävälän paikalle. Mustosia muutti Hattusaareen 1748 ja sukua asuu vieläkin ainakin Ristolan ja Jänisvaaran tiloilla. Vuonna 1860 Hattusaari oli elinvoimainen kylä, sillä asukkaita oli henkikirjoittajan mukaan 199. Laivaliikenne ja maatalouden kukoistus kesti vielä pitkälle 1900-luvulle. Hattusalmen takaisessa Hattusaaressa toimi 1947 vielä kansakoulu, jonka väliaikaisena opettajana toimi tuolloin Kolin koulun eläkkeellä oleva opettaja Antti Ryynänen. Opettaja kuoli välitunnilla saamaansa sydänkohtaukseen keväällä 1947. Saareen saatiin pengertie helpottamaan kulkua 1970-luvun alussa. == Osa-alueet == Hattusaaressa on linna-alkuisia paikannimiä, kuten Linnansaari ja Linnanniemi, vaikka mitään linnaan liittyvää kalliota tai muuta vastaavaa alueelta ei löydy. Hattusaaren kylän mantereen puolella on paljon niini-nimisiä paikannimiä: esimerkiksi Niinilahti, Niinivaara, Niininiemi ja Niinipatama. == Elinkeinot == Nykyisin loma-asuntojen vuokraus on kylässä tärkeä elinkeino. Hattusaaren kylässä on paljon vesialueita, joten siellä on myös paljon vapaa- ajan asuntoja. Runsas vapaa-ajan rakennusten rakentaminen 2000-luvulla on vilkastuttanut kylän elämää. == Lähteet == * Paikallishistoriat, kyläläisten kertomaa Luokka:Lieksan kylät
Super Colossal

__NOTOC__ Super Colossal on Joe Satrianin 11. studioalbumi, joka julkaistiin 14. maaliskuuta 2006 levymerkillä Relativity Records. Albumi nousi Yhdysvalloissa Billboard 200 -listan sijalle 86. == Kappaleet == Kaikki kappaleet säveltänyt Joe Satriani. # # # # # # # # # # # # # == Arvostelut == * Allmusic: Allmusic review == Lähteet == == Aiheesta muualla == * Super Colossal discogs.com -sivustolla Luokka:Vuoden 2006 albumit Luokka:Joe Satrianin albumit
Konon Samoslainen

Konon Samoslainen (, noin 280–220 eaa.) oli antiikin kreikkalainen tähtitieteilijä ja matemaatikko. Hän oli kotoisin Samokselta ja kuoli luultavasti Aleksandriassa, jossa hän oli Ptolemaios III:n hoviastronomi. Konon antoi nimen Bereniken hiusten tähdistölle Ptolemaioksen vaimon Berenike II:n mukaan. Kun Ptolemaios III oli sotaretkellä Persiassa uhrasi Berenike hiuksensa Afroditelle jotta hänen miehensä palaisi turvallisesti kotiin. Bereniken hiukset pantiin jumalattaren temppeliin Zefyrionissa, mutta ne katosivat. Temppelin vartijat olivat jo saamassa kuolemantuomion, kun Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla. Klaudios Ptolemaioksen Almagestissä Bereniken hiuksia ei mainita. Arkhimedes oli Kononin ystävä. Apollonios Pergeläinen kertoo, että Konon tutki myös kartioleikkausta. Luokka:200-luvulla eaa. syntyneet Luokka:200-luvulla eaa. kuolleet Luokka:Antiikin kreikkalaiset matemaatikot Luokka:Antiikin kreikkalaiset tähtitieteilijät
Allenin sääntö

Allenin sääntö on biologinen sääntö, jonka mukaan kylmemmässä ilmastossa elävillä tasalämpöisillä eläimillä on yleensä lyhyemmät ruumiin ulokkeet kuin lämpimämmässä ilmastossa elävillä saman lajin tai läheisen sukulaislajin yksilöillä. Säännön esitteli ja sille nimen antoi yhdysvaltalainen eläintieteilijä Joel Asaph Allen vuonna 1877. ==Selitys== Kahden eläimen pinta-ala voi olla erisuuruinen, vaikka niiden tilavuus olisi sama.http://anthro.palomar.edu/adapt/adapt_2.htm Eläimen pinta-ala vaikuttaa siihen, kuinka paljon lämpöä pääsee karkaamaan ympäristöön. Kylmässä ilmastossa turhaa lämmönhukkaa on vältettävä; pieni pinta-ala suhteessa tilavuuteen on yksi keino estää lämmön poistumista elimistöstä. Lämpimässä ilmastossa sen sijaan on tärkeää, että lämpö pääsee poistumaan elimistöstä tehokkaasti, jotta ylikuumenemiselta vältytään; tätä edistää suuri pinta-ala suhteessa tilavuuteen. Toisin sanoen kylmässä ilmastossa elävillä tasalämpöisillä eläimillä on lyhyemmät ruumiin ulokkeet, koska pitkät ulokkeet lisäävät ruumiin pinta-alaa ja näin ollen lämmön poistumista elimistöstä.http://www.nzetc.org/tm/scholarly/tei-Bio16Tuat01-t1-body-d14.html Ihon pinta-ala on kuitenkin vain yksi tekijä, joka pitää tasalämpöisen eläimen ruumiinlämpötilan tasaisena; muita ovat muun muassa verenkierron säätely, hikoilu, käyttäytyminen (esimerkiksi varjoon siirtyminen), lihasvärinä, karva- tai höyhenpeite ja rasvakerros. ==Katso myös== *Bergmannin sääntö ==Lähteet== Luokka:Eläinmaantiede Luokka:Eläintiede Luokka:Fysiologia
Eddie Cahill

Edmund P. Cahill (s. 15. tammikuuta 1978 New York City) on yhdysvaltalainen näyttelijä. Cahill valmistui Byram Hillsin lukiosta vuonna 1996. Hänellä on irlantilaisia ja italialaisia sukujuuria. Hänellä on kaksi siskoa, yksi vanhempi ja yksi nuorempi. == Filmografia == * Frendit (2000–2001) * Sinkkuelämää (2000) * Glory Days (2002) * Miracle (2004) * C.S.I. New York (2004–2013) * Lords of Dogtown (2005) * This Is Not a Test (2007) * Under the Dome (2014–) == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Owenin puolustus

Owenin puolustus tai kuningatarfianchetto on shakkiavaus, joka alkaa: :`1.e4 b6` Se on saanut nimensä englantilaiselta papilta ja vahvalta amatööripelaajalta John Owenilta. Pelaamalla 1...b6 musta valmistelee fianchettoa kuningatarlähetillä b7-ruutuun, josta se osallistuu kamppailuun keskustasta. Huono puoli suunnitelmassa on, että valkea saa keskustan haltuunsa sotilailla ja tilaedun. Valkea vastaa usein 1...b6-siirtoon 2.d4-siirrolla saaden keskustan haltuunsa. Jos valkea on huolestunut pääjatkosta, vaihtoehtoihin kuuluvat 2.c4 ja 2.Rf3. Owenin puolustus, mukaan lukien muut epätavalliset vastaukset 1.e4-siirtoon on luokiteltu B00-luokkaan Encyclopaedia of Chess Openingsin mukaan. ==Katso myös== *Shakki *Luettelo shakkiavauksista *Puoliavoimet pelit *Epätavalliset shakkiavaukset ==Aiheesta muualla== * Owenin puolustus Everything2.com:ssa * Owenin puolustuksen pelejä ChessGames.com:ssa Luokka:Shakkiavaukset